# Александър Карапанчев

### от Уикипедия, свободната енциклопедия

Александър Карапанчев български писател
Роден: | 6 септември 1951 София, България

Александър Карапанчев е български писател, журналист и поет. Роден е в София и завършва турска филология и втора специалност руска филология в Софийския университет. От 1979 до 1988 г. той е редактор в отдел „Периодика“ на издателство Булгарреклама. От 1988 до 1990 г. е редактор в първото българско специализирано списание за научна фантастика „ФЕП — фантастика, евристика, прогностика“. Участва в създаването на профилираните в жанра научна фантастика издателства „Ролис“ и „Орфия“, а след 1992 г. работи в издателство „Аргус“.

Публикувал е голям брой статии и есета свързани с фантастиката. Автор е на повече от 30 публикувани разказа. Произведения на Александър Карапанчев са включени в редица сборници, а някои от произведенията му са превеждани на други европейски езици. Участва в основаването и членува в клубовете за научна фантастика „Златното перо“ и „Иван Ефремов“. Член е на Съюза на българските журналисти и Дружеството на българските фантасти. Заедно с колегията на издателство „Аргус“ е отличен с награда Гравитон, а със списание „ФЕП“ е награден от конгреса Еврокон.

## [редактиране] Външни препратки

- Биография на Александър Карапанчев
- Профил на А. Карапанчев в Клуб за фантастика и прогностика "Иван Ефремов"

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%9A%D0%B0%D1%80%D0%B0%D0%BF%D0%B0%D0%BD%D1%87%D0%B5%D0%B2_d2e9.html“.

Категории: Български писатели-фантасти | Български журналисти

##### Views

- Статия
- Беседа
- Текуща версия

##### Търсене